***Direcția Economică***

***Nr. 621/ 13.01.2015***

**CLARIFICĂRI**

privind achiziţia publică de ***servicii de Audit extern al managementului A.N.I. pentru anul 2014***

Ca urmare a solicitării de clarificări din partea unui posibil ofertant la cererea de oferte pentru atribuirea contractului de **servicii de Audit extern al managementului A.N.I. pentru anul 2014**, în conformitate cu prevederile art. 78 din O.U.G. nr. 34/2006 *cu privire la atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii*, potrivit căruia **autoritatea contractantă are obligaţia de a răspunde în mod clar, complet şi fără ambiguităţi, cât mai repede posibil la orice clarificare solicitată,** **într-o perioadă care nu trebuie să depăşească, de regulă, 3 zile lucrătoare de la primirea unei astfel de solicitări din partea operatorului economic,** vă comunicăm următoarele:

**Întrebarea 1:**

***In secţiunea IH.2.2) Capacitatea economica si financiara se solicita:***

* ***Declaraţie privind media cifrei de afaceri globale pe ultimii 3 ani, respectiv 2012, 2013, 2014.***
* ***Extras din bilanţurile contabile pe ultimii 3 ani, vizate si înregistrate de către organele competente, din care sa rezulte cifra de afaceri completata în Formularul nr. 8.***

***Pana la data depunerii ofertei, societatea noastra nu are bilanţul contabil la 31 decembrie 2014 încheiat, pentru anul 2014 putem prezenta o balanţa la decembrie 2014, iar cifra de afaceri pentru anul 2014 va fi una estimata. Va rugam confirmaţi ca aceste documente/ informaţii vor fi acceptate pentru îndeplinirea cerinţei referitoare la cifra de afaceri pentru anul 2014.***

**Răspuns întrebarea 1:**

Având în vedere termenele de depunere a situațiilor financiare anuale la Ministerul Finanțelor Publice, prevăzute de Legea contabilității, nr. 82/1991, republicată, care nu fac posibilă încheierea bilanțului contabil la 31 decembrie 2014 până la data depunerii ofertelor și faptul că în Fișa de date din invitația de participare nr. 369033/ 08.01.2015 este menționat că “*În cazul în care, din motive obiective, justificate corespunzător, operatorul economic nu are posibilitatea de a prezenta documentele solicitate de autoritatea contractantă, acesta are dreptul de a-şi demonstra situaţia economică şi financiară şi prin prezentarea altor documente pe care autoritatea contractantă le poate considera edificatoare, în măsura în care acestea reflectă o imagine fidelă a situaţiei economice şi financiare a candidatului/ofertantului”,* **pentru îndeplinirea cerinței referitoare la cifra de afaceri pentru anul 2014 se va prezenta bilanțul contabil întocmit la data de 30.06.2014 și balanța de verificare la 31 decembrie 2014.**